Romeo + Juliet
Romeo + Juliet () je američki igrani film snimljen 1996. godine u režiji Baza Luhrmanna. Predstavlja adaptaciju znamenite istoimene tragedije engleskog pisca Williama Shakesperea. Radnja je, međutim, iz srednjovjekovne Verone premještena u moderno doba, odnosno u fiktivni američki primorski grad "Verona Beach" u kome vlada sukob bandi okupljenih oko dvije zavađene porodice gradskih moćnika - Montaguea i Capuleta. Protagonist, čiji lik tumači Leonardo DiCaprio je Romeo, sin vođe klana Montaguea, koji se zaljubi u Juliju (Juliet), kćer vođe klana Capulet, te čija ljubavna veza, koja se održava u tajnosti završi tragedijom.

Luhrmann, kome je Romeo + Juliet predstavljao prvi hollywoodski projekt, duboko je impresionirao kritiku svojim stilom koji se velikim dijelom oslanjao na suvremene MTV-jeve spotove, ali i odavao snažan uticaj gangsterskih filmova Johna Wooa. Velike pohvale je dobio i zbog toga što je nastojao vjerno prenijeti Shakespeareov tekst i likove, ali ga istovremeno na uvjerljiv način prilagoditi suvremenom okružju. Romeo + Juliet, koji je često nazivan "šekspirijanskim filmom za MTV generaciju", doživio je veliki uspjeh, te i od DiCaprija i Danes napravio velike zvijezde. Pjesma Lovefool švedskog benda The Cardigans, koja se izvodi u filmu kao dio soundtracka, postala je veliki hit na top-listama. DiCaprio je kasnije na Berlinskom festivalu osvojio Srebrni medvjed za najboljeg glumca.

Uloge

Kuća Montague
 Brian Dennehy ... Ted Montague, Romeov otac
 Christina Pickles ... Caroline Montague, Romeova majka
 Leonardo DiCaprio ... Romeo Montague
 Dash Mihok ... Benvolio Montague, Romeov rođak
 Jesse Bradford ... Balthasar Montague, Romeov rođak
 Zak Orth ... Gregory Montague, Romeov rođak
 Jamie Kennedy ... Sampson Montague, Romeov rođak

Kuća Capulet
 Paul Sorvino ... Fulgencio Capulet, Julietin otac
 Diane Venora ... Gloria Capulet, Julietina majka
 Claire Danes ... Juliet Capulet
 John Leguizamo ... Tybalt Capulet, Julietin rođak
 Vincent Laresca ... Abra Capulet, Julietin rođak
 Carlos Martín Manzo Otálora ... Petruchio Capulet, Julietin rođak
 Miriam Margolyes ... Dadilja, Julietina dadilja

Ostali
 Harold Perrineau ... Mercutio, Romeov najbolji prijatelj
 Pete Postlethwaite ... Otac Lawrence, svećenik koji vjenča Romeo i  Juliet
 Paul Rudd ... Dave Paris, guvernerov sin i Julietin zaručnik
 Vondie Curtis-Hall ... Kapetan Prince, šef policije
 M. Emmet Walsh ... Apotekar
 Quindon Tarver ... Dječak iz zbora, pjevač na vjenčanju Romea i Juliet
 Edwina Moore ... Voditeljica TV-vijesti, koja preuzima ulogu Zbora 

Natalie Portman je ispočetka bila angažirana za ulogu Juliet, ali su probne snimke na početku produkcije stvorile dojam da je DiCaprio "zlostavlja". Baz Lurhmann je kasnije priznao da je Portman bila premlada za ulogu, te tako DiCaprija činila starijim nego što je bilo potrebno. On je u trenutku snimanja imao 21, a Portman samo 14 godina.

Umjesto nje je angažirana Danes, sa kojom je DiCaprio kasnije bio prilično zadovoljan, izjavivši kako ga nije nastojala impresionirati kroz flert.

Soundtrack

 "#1 Crush" – Garbage
 "Local God" – Everclear
 "Angel" – Gavin Friday
 "Pretty Piece of Flesh" – One Inch Punch
 "Kissing You (Love Theme from Romeo & Juliet)" – Des'ree
 "Whatever (I Had a Dream)" – Butthole Surfers
 "Lovefool" – The Cardigans
 "Young Hearts Run Free" – Kym Mazelle
 "Everybody's Free (To Feel Good)" – Quindon Tarver
 "To You I Bestow" – Mundy
 "Talk Show Host" – Radiohead
 "Little Star" – Stina Nordenstam
 "You and Me Song" – The Wannadies

Izvori

Opći
 Lehmann, Courtney. "Strictly Shakespeare? Dead Letters, Ghostly Fathers, and the Cultural Pathology of Authorship in Baz Luhrmann's 'William Shakespeare's Romeo + Juliet'." Shakespeare Quarterly. 52.2 (Summer 2001) pp. 189–221.

Vanjske veze
 Romeo + Juliet Official Website (Archive)
 
 
 
 
 Romeo + Juliet at Virtual History

Američki filmovi
Dramski filmovi
Romantični filmovi
Authority control 2